CELEX: C2006/326/124
Language: el
Date: 2006-12-30 00:00:00
Title: Υπόθεση T-106/05: Διάταξη του Πρωτοδικείου της 10ης Οκτωβρίου 2006 — Ευρωπαϊκή Δυναμική κατά Επιτροπής ( Δημόσιες συμβάσεις υπηρεσιών — Διαγωνισμός με αντικείμενο την τεχνική υποστήριξη για τη βελτίωση του συστήματος πληροφορικής και επικοινωνιών του Εθνικού Ινστιτούτου Στατιστικής της Τουρκικής Δημοκρατίας — Απόρριψη της υποψηφιότητας — Προθεσμία — Βεβαιωτική πράξη — Απαράδεκτο )

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/57
            
         Διάταξη του Πρωτοδικείου της 10ης Οκτωβρίου 2006 — Ευρωπαϊκή Δυναμική κατά Επιτροπής
   (Υπόθεση T-106/05) (1)
   
   («Δημόσιες συμβάσεις υπηρεσιών - Διαγωνισμός με αντικείμενο την τεχνική υποστήριξη για τη βελτίωση του συστήματος πληροφορικής και επικοινωνιών του Εθνικού Ινστιτούτου Στατιστικής της Τουρκικής Δημοκρατίας - Απόρριψη της υποψηφιότητας - Προθεσμία - Βεβαιωτική πράξη - Απαράδεκτο»)
   (2006/C 326/124)
   Γλώσσα διαδικασίας: η αγγλική
   Διάδικοι
   
      Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (Εκπρόσωπος: Ν. Κορογιαννάκης, δικηγόρος)
   
      Καθής: Επιτροπή των Ευρωπαϊκών Κοινοτήτων (Εκπρόσωποι: C. Tufvesson και K. Kańska)
   Αντικείμενο
   Αφενός, αίτημα ακυρώσεως της αποφάσεως της Επιτροπής να μην συμπεριλάβει στις επιλεγείσες για το τελικό στάδιο του διαγωνισμού προσφορές την υποψηφιότητα της προσφεύγουσας, στο πλαίσιο του διαγωνισμού με αντικείμενο την παροχή τεχνικής υποστηρίξεως για τη βελτίωση του συστήματος πληροφορικής και επικοινωνιών (TIC) του Εθνικού Ινστιτούτου Στατιστικής της Τουρκικής Δημοκρατίας και, αφετέρου, αίτημα ακυρώσεως των αποφάσεων περί απορρίψεως της αιτήσεως της προσφεύγουσας για επανεξέταση της αποφάσεως με την οποία απορρίφθηκε η υποψηφιότητά της.
   Διατακτικό
   Το Πρωτοδικείο διατάσσει:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Καταδικάζει την προσφεύγουσα στα δικαστικά έξοδα.
            
         
      (1)  EE C 115 της 14.5.2005.